'લંડનમાં જ્યારે ખૂન થયું ત્યારે એક યુવતીએ બહુ નજીકથી એનો ચહેરો જોયેલો. એ દીકરીનું સગપણ નક્કી થયું એટલે અત્યારે એ અહીં આવી છે. બેગાની શાદીમાં અબ્દુલ્લા દિવાનાની જેમ મારે એ રિંગ સેરેમનીમાં જવું પડેલું. એક વ્યક્તિ સિવાય ત્યાં હાજર બધા મહેમાનો તદ્દન અપરિચિત હતા. વિધિ પછી એ યુવાન- યુવતી બધાની પાસે આશીર્વાદ લેવા આવ્યા. એ કન્યા મારી પાસે આવી ત્યારે મારો ચહેરો જોઇને એણે એવી ભયાનક ચીસ પાડી કે બધા મહેમાનો મને ઘેરીને ઊભા રહી ગયા. ડેડી, આ માણસ ખૂની છે. એ બેબીએ એના પપ્પાને કહ્યું અને મારી હાલત કફોડી થઇ ગઇ.' એક શ્વાસે આઠલું બોલીને એણએ ગ્લાસમાંથી બે ઘૂંટડા પાણ પીધું. 'થેન્ક ગોડ કે આ ઘટના લંડનમાં બનેલી અને એ સમયે હું અમદાવાદમાં હતો એટલે નિર્દોષતા સાબિત કરવામાં વાંધો ના આવ્યો. બટ ઇટ વોઝ એ હોરિબલ એક્સપરિયન્સ!' આટલું કહ્યા પછી વિભાકરે એ સ્કેચ જયંતીને વોટ્સએપ કરી દીધો.